**Biroul de informare publică şi relaţii cu presa din cadrul Parchetului de pe lângă Înalta Curte de Casaţie şi Justiţie este împuternicit să aducă la cunoştinţa opiniei publice următoarele:**

         Procurori ai Parchetului de pe lângă Judecătoria Drobeta Turnu Severin au propus arestarea preventivă a inculpaţilor **NICA SORIN şi RADU ION** sub aspectul săvârşirii infracţiunii de furt calificat în dauna avutului privat, precum şi a inculpaţilor **RAICU ION IONEL şi ŢIGĂNELE PETRIŞOR CĂTĂLIN** sub aspectul săvârşirii infracţiunii de complicitate la furt calificat în dauna avutului privat, comise în noaptea de **20/21.08.2011.**

         Magistraţii Judecătoriei Drobeta Turnu Severin au admis propunerea formulată de procurorii Parchetului de pe lângă Judecătoria Drobeta Turnu Severin şi au dispus arestarea preventivă  a celor patru inculpaţi pe o durată de 29 zile.

          Din probele administrate în cauză a rezultat că inculpaţii au pătruns prin escaladare şi forţarea uşii de acces, în imobilul părţii vătămate P.G.

          La baza rezoluţiei infracţionale a stat prealabila înţelegere şi ,,*împărţire a atribuţiilor infracţionale,*, între cei patru inculpaţi, în sensul că unii au escaladat gardul şi au forţat intrarea, iar alţii au asigurat paza. Astfel, aceştia au sustras din locuinţa părţii vătămate P.G. bani, bijuterii şi echipamente electronice în valoare de aproximativ 130.000 lei.